Il-ħruġ tal-permess ghall-izvilupp tas-sit ta' dak li kien il-Mistra fuq l-għolja tax-Xemxija f'San Pawl il-Bahar hi prova, jekk qatt kien hemm bżonn, ta' kemm il-ħidma tal-MEPA hi ta' ħsara kontinwa. hawn 'il fuq 53,000 residenza vojta, pajjiżna m'għandux bżonn il-bini ta' iktar progetti enormi u massiċċi bħal dan biex jiġi żviluppat mill-ġdid is-sit tal-MIstra u floku jinħolqu 868 unit residenzjali. Ma hemmx ħtieġa ta' dan il-progett ħlief għall-industrija tal-bini biex tibqa' tiġġustifika l-eżistenza tagħha innifisha, Ż vilupp massiv bħal dan johloq preċedent perikoluż għal żvilupp simili. Wasal iż-żmien li jiġi dikjarat moratorju fuq proġetti kbar residenzjali. F'Novembru li għadda AD ippreżentat petizzjoni b'mijiet ta' firem lill-Kummissjoni Ewropea dwar dan il-kaz. AD giet infurmata mill-Kummissjoni Ewropea (DG Ambjent) li qed tistudja l-każ u li qegħdha f'kuntatt mal-Gvern Malti għal kjarifiki dwar dan il-progett. B'dan it-tip ta' permessi nistaqsi : x'sar minnha l-politika tal-Gvern li ser jinkuragixxi l-iżvilupp sostenibbli. Kif sejrin jiġu mħarsa l-generazzjonijiet futuri b'dan it-tip ta' proġett ?
Mistra Village : Addio l-Politika favur Żvilupp Sostenibbli ?